《蜀镜词》
清代·铁保

贪狼风起角声劲，一夜宫妆醉犹靓。歌残月缺百宝灰，拾得当时破铜镜。

镜背犹镌宝相花，龙垂凤倚争盘拿。三十二字篆文古，曾随折戟埋黄沙。

青城山下人如玉，彭声震破《甘州》曲。写翠傅红能几时，紫珍神死苔纹绿。

金精玉英光陆离，兴亡有鉴谁能窥。方颐大口谀贵相，咄哉狎客词多厄。

天阴月暗扶天阁，飒爽英姿剑芒灼。一从取赠天雄军，美人笑夺群雄魄。

吁嗟乎，君王爱镜镜蒙尘，蟾蜍夜蚀悲青磷。化为三赵村边土，愁照宣华苑里人。

作者简介：（1752—1824）满洲正黄旗人，栋鄂氏，字冶亭，一字梅庵。乾隆三十七年进士。授吏部主事，历郎中、侍讲学士、礼部侍郎等官。嘉庆时官至两江总督，因水患降级，又因知县李毓昌被毒死案，革职发往乌鲁木齐效力。再起后迁至吏部尚书，又因在喀什噶尔受人蒙蔽事革职。道光初，以三品卿衔休致。工书法，精医学。有《惟清斋集》。